
[bookmark: _Hlk16087236]REFERAT DE APROBARE
a proiectului și a cheltuielilor aferente proiectului „Modernizare stații de transport public”
UAT Municipiul Drobeta Turnu Severin urmeaza sa depuna spre finantare, proiectul „Modernizare stații de transport public”, prin PROGRAMUL NATIONAL DE REDRESARE SI REZILIENTA, componenta C10- Fondul Local, I.1 Mobilitate urbană durabilă, I. 1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local).	
În urma analizei situației actuale la nivelul Municipiului Drobeta Turnu Severin, în ceea ce privește stațiile de transport public de călători și a sistemului de management al traficului s-au indentificat următoarele nevoi:
•	Necesitatea instalării unor stații inteligente de călători pentru utilzarea eficientă a sistemului de transport existent. 
•	Necesitatea continuării eforturilor municipiului de a extinde sistemul de management al traficului cu prioritizarea transportului public local.
Prezenta investiție constă în: 
Achizitia de Sistemele inteligente de transport public sunt descrise minimal mai jos, urmând ca la elaborarea documentației tehnico-economice să fie detaliate și structurate subansamblele pentru o funcționalitate optimă:
1. Echipamente instalate în teren 
	- automate de trafic inteligente adaptive cu prioritizarea transportului public, în 3 intersecții traversate de trasee ale transportului public local
	Asigură prioritizarea vehiculelor de transport public pentru adaptarea timpilor de semaforizare în functie de informațiile primite în timp real asupra poziției vehiculelor de transport public, astfel încât să asigure traversarea cât mai rapidă a intersecțiilor semaforizate de către aceste vehicule (componenta instalată în autobuze reprezintă „transponderile” descrise mai jos).

	- 15 stații de îmbarcare-debarcare călători modernizate și dotate cu totemuri digitale și sistem fotovoltaic de iluminat
	Stațiile de îmbarcare-debarcare vor asigura așteptarea călătorilor în stații, în condiții optime. 15 dintre principalele stații de transport public vor fi dotate cu afișaj pentru transmiterea informatiilor referitoare la elemente de călătorie, și vor fi dotate cu sistem fotovoltaic de iluminat, iar 10 dintre acestea vor fi dotate inclusiv cu automate pentru eliberarea tichetelor de călătorie.
	Călătorii vor putea afla din stații, informaţii corecte şi în timp real  înaintea şi în timpul deplasării cu privire la elemente de planificare a călătoriilor direct de la punctul de plecare la punctul de destinaţie, utilizând timpul de plecare şi traseul cel mai adecvat de la începutul până la sfârşitul călătoriei. Între altele, următoarele informaţii pot fi furnizate pasagerilor:
•	 Grafice orare şi hărţi ale reţelelor care să fie clare şi coerente ca spaţiu, concepţie şi formulare
•	 Timpi de plecare şi sosire în timp real şi specifici mijlocului de transport, modificări ale
orarului şi ocoluri în trafic şi trasee alternative (dacă este necesar)
•	 Informaţii în interiorul vehiculelor despre numărul traseului, destinaţie, următoarele staţii şi eventualele corespondenţe cu alte linii şi mijloace de transport public (pe afişaje electronice şi/sau cu anunţuri vocale) 
etc.
	- 10 sisteme de afișaj și ghidaj inteligent către locurile de parcare
	- 10 sisteme de detecție a locurilor de parcare cu camere video inteligente (1 cameră identifică 20 de locuri de parcare)  
	Sisteme dedicate de management al spațiilor de parcare cu ajutorul tehnologiei de recunoaștere a numerelor de înmatriculare (License Plate Recognition – LPR) și a direcțiilor de deplasare a vehiculelor. 	Prin aceste sisteme se:
- contorizează în timp real spațiile libere și sunt afișate prin intermediul sistemelor de afișaj tip LED. Pentru colectarea de informații sunt utilizate camerele video inteligente cu fundționalități de înmatriculare automată a numerelor de înmatriculare 
- se realizează ghidajul șoferilor prin integrare cu echipamente specifice de ghidaj: display-uri, semafoare, soluții de afișare care indică spațiile disponibile, căile de acces, etc.
	- 10 parcometre
	Parcometrul calculează timpul de stationare aferent sumei achitate de client în baza tarifului aplicabil la momentul plății, afișează informațiile aferente pe ecran, încasează contravaloarea tichetului și eliberează un tichet pe care este imprimat sfârșitul perioadei de valabilitate.

2. Echipamente hardware și software instalate în dispeceratul de transport public
2.1. Echipamente software
- Platforma Smart Parking pentru toate locurile de parcare la nivelul Municipiului
- Software Video Analitics pentru detectie locuri de parcare si gestiune integrata
	Acestea asigură funcționalitatea sistemului de afișaj, ghidaj și detecție a locurilor de parcare disponibile în oraș.   
- 1 Aplicație asistent de călătorie - e-mobility app
	Aceasta are rolul de a integra toate soluțiile de călătorie  și a le pune la dispoziția cetățenilor sub forma unei aplicații mobile instalate pe telefonul personal.
- 1 Software integrare informare călători
	Asigură comunicația între echipamentele din teren (stații si vehicule) cu dispeceratul/centrul de control, care preia, centralizează și transmite informații referitoare la momentul ajungerii vehiculelor în stație.
2.2. Echipamente hardware
- 2 Servere stocare
	- 1 Server procesare date
	Serverele au rolul de a stoca și procesa toată informația primită de la echipamentele amplasate în teren și a celor îmbarcate în autobuze, cu ajutorul sistemelor software instalate cu care comunică.

3. Echipamente îmbarcate în 20 autobuze de transport public de călători existente 
 - 20 Echipamente Transpondere pentru comunicația cu automatul instalat în cele 3 intersecții traversate de trasee ale transportului public local (achiziționate prin proiect) pentru asigurarea priorității a 20 autobuze electrice achiziționate existente, cât și în restul intersecțiilor în curs de moderniare cu automate (prin POR 2014-2021).
	Echipamente instalate în autobuz care asigură comuncațiile radio ale celor 8 autobuze cu automatele de trafic instalate în 3 intersecții, astfel încât să asigure traversarea cât mai rapidă a autobuzelor în cele 2 intersecții semaforizate (componenta instalată în intersecții reprezintă „automate de trafic inteligente adaptive” descrise mai sus).

4. Stații de încărcare pentru vehicule electrice
  - 45 de stații de încărcare pentru vehicule electrice, care va presupune și posibilitatea de staționare a vehiculelor pe perioada încărcării, precum și toate activitățile și costurile necesare pentru punerea în funcțiune a stațiilor. Stațiile de încărcare vehicule electrice vor fi achiziționate centralizat la nivel național de către Ministerul Dezvoltării, Lucrărilor Publice și Administrației.
5. Lucrările de construcţii pentru montarea și punerea în funcțiune a echipamentelor. 

6. Activități de proiectare și asistență tehnică - cheltuieli pentru documentaţii suport şi obținere avize, acorduri, autorizații.
Cu privire la cele de mai sus, va rog sa analizati si sa hotarati asupra urmatoarelor aspecte:
[bookmark: _Hlk103163536]-aprobarea  proiectului și a cheltuielilor aferente proiectului:  „ Modernizare stații de transport public”
-aprobarea valoarii totale a proiectului „ Modernizare stații de transport public”, care include și achiziția ce va fi organizată centralizat de către Ministerul Dezvoltării, Lucrărilor Publice și Administrației, după cum urmează:
    Valoarea investiției fara stațiile de încărcare pentru vehicule electrice este de 5.291.902,50 lei fără TVA / 6.297.363,98 lei cu TVA;
    Valoarea stațiilor de încărcare pentru vehicule electrice este de 5.538.037,50 lei fără TVA / 6.590.264,63 lei cu TVA;
    Valoarea totală a proiectului „ Modernizare stații de transport public” este 10.829.940,00 lei fără TVA / 12.887.628,61 lei cu TVA.
Valoarea TVA aferentă cheltuielilor eligibile de 2.057.688,61lei va fi asigurată de la bugetul de stat, din bugetul coordonatorului de reforme și/sau investiții pentru Componenta 10 – Fondul Local – Ministerul Dezvoltării, Lucrărilor Publice și Administrației, în conformitate cu legislația în vigoare.
 -UAT Municipiul Drobeta Turnu Severin se obligă să asigure spații adecvate pentru amplasarea unui număr de 45 de stații de încărcare pentru vehicule electrice, care va presupune și posibilitatea de staționare a vehiculelor pe perioada încărcării, precum și toate activitățile și costurile necesare pentru punerea în funcțiune a stațiilor. Stațiile de încărcare vehicule electrice vor fi achiziționate centralizat la nivel național de către Ministerul Dezvoltării, Lucrărilor Publice și Administrației.
- aprobarea Anexei privind descrierea sumara a  investiției 
- aprobarea Notei de fundamentare privind necesitatea și oportunitatea investiției (Anexa 2 la HCL)

Initiator,

